alexandrainst/scandi-wiki huggingface dataset:
Alfreð Clausen - Hvar ertu

Alfreð Clausen syngur Hvar ertu? er 78-snúninga hljómplata gefin út af Íslenzkum tónum árið 1954. Á henni syngur Alfreð Clausen lögin Hvar ertu og Í faðmi Dalsins með tríó Aage Lorange. Með Aage spila Þorvaldur Steingrímsson og Paul Bernburg.  Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Hvar ertu? - Lag - texti: Oliver Guðmundsson – Runólfur Stefánsson
 Í faðmi dalsins  - Lag - texti: Bjarni Gíslason - Guðmundur Þórðarson -

Í faðmi dalsins 
Lagið Í faðmi dalsins hlaut 3. verðlaun í danslagakeppni SKT, í flokknum „Nýju dansarnir”, árið 1953.

Söngvarinn 

Íslenzkir tónar
Hljómplötur gefnar út árið 1954
François Hollande

François Gérard Georges Nicolas Hollande (fæddur 12. ágúst 1954) var 24. forseti Frakklands og gegndi þeirri stöðu frá þeim 15. maí 2012 til 14. maí 2017. Hann tilheyrir Sósíalístaflokknum. Hollande er fæddur í borginni Rúðuborg í Frakklandi. 

Hollande hóf stjórnmálaferil sinn sem ráðgjafi hins nýkjörna François Mitterrand Frakklandsforseta og gerðist síðar aðstoðarmaður talsmanns Mitterrand-stjórnarinnar, Max Gallo. Hann var kjörinn á franska þjóðþingið árið 1988 og varð fyrsti ritari franska Sósíalistaflokksins árið 1997. Eftir að sósíalistar unnu héraðskosningar í Frakklandi árið 2004 var Hollande orðaður við forsetaframboð og sagði því af sér sem aðalritari. Hann var kjörinn til að taka við forsetaembætti franska héraðsráðsins í Corrèze af Jean-Pierre Dupont árið 2008. Árið 2011 tilkynnti Hollande að hann yrði forsetaframbjóðandi Sósíalistaflokksins í kosningunum árið 2012. Hann vann tilnefningu flokksins og sigraði sitjandi forseta Frakklands, Nicolas Sarkozy, í forsetakosningunum þann 6. maí 2012 með 51.7% greiddra atkvæða.

Á forsetatíð sinni lögleiddi Hollande hjónaband samkynhneigðra, dró franska hermenn út úr stríðinu í Afganistan, og gerði samninga um stefnu Evrópusambandsins við Þýskaland. Forsetatíð hans einkenndist einnig af hryðjuverkum sem framin voru í Frakklandi, sérstaklega skotárásinni á Charlie Hebdo í janúar 2015, hryðjuverkaárásum í París í nóvember sama ár og árás í Nice á Bastilludag árið eftir. Hollande sendi einnig franska hermenn til Malí og Mið-Afríkulýðveldisins með samþykki öryggisráðs Sameinuðu þjóðanna til þess að koma á stöðugleika í ríkjunum. Almennt eru hernaðaraðgerðir Frakka í þessum löndum taldar hafa skilað góðum árangri. Hins vegar var Hollande gagnrýndur, sérstaklega af vinstrisinnuðum stuðningsmönnum sínum, fyrir að styðja inngrip Sáda í borgarastyrjöldina í Jemen. Á valdatíð Hollande varð Frakkland einnig vinsælasti ferðamannastaður í heimi og stutt var við frjálsa verslun og takmörkun á ríkisafskiptum af fjármálum. Loftslagsráðstefna Sameinuðu þjóðanna var haldin í París árið 2015 og Hollande tókst að fá samþykki fyrir því að Sumarólympíuleikarnir 2024 verði haldnir í borginni.

Atvinnuleysi varð hins vegar mikið í stjórnartíð Hollande og náði allt að tíu prósentum í desember árið 2016. Auk þess leiddu innanríkisvandamál vegna hryðjuverkaárása til þess að vinsældir Hollande tóku miklar sveiflur uns hann var orðinn einn óvinsælasti forseti í sögu Frakklands. Þann 1. desember 2016 tilkynnti Hollande að hann myndi ekki sækjast eftir endurkjöri í forsetakosningum ársins 2017 og lýsti síðar yfir stuðningi við Emmanuel Macron, sem vann kosningarnar og tók við af Hollande sem forseti sama ár. Hollande er fyrsti forseti fimmta lýðveldisins sem hefur látið af störfum eftir eitt kjörtímabil án þess að sækjast eftir endurkjöri.

Tilvísanir

Hollande, François
Trúleysingjar
Ingibjörg Þorbergs - Hin fyrstu jól - Klukknahljóð

Ingibjörg Þorbergs - Hin fyrstu jól - Klukknahljóð - er 78-snúninga hljómplata gefin út af Íslenzkum tónum árið 1954. Á henni flytur Ingibjörg Þorbergs tvö jólalög ásamt barnakór og hljómsveit sem hún stjórnaði. Ingibjörg samdi Hin fyrstu jól og útsetti bæði lögin. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Hin fyrstu jól - Lag - texti: Ingibjörg Þorbergs - Kristján frá Djúpalæk - 
 Klukknahljóð - Lag - texti: Pierpont - Loftur Guðmundsson

Í útvarpssal 
Ingibjörg Þorbergs, barnakór og hljómsveit í útvarpssal 1954.

Hin fyrstu jól - tilurð 
Ingibjörg Þorbergs segir í viðtali í Morgunblaðinu að Tage Ammendrup hafi beðið sig um að gera jólalag..

Ljóðið við „Hin fyrstu jól”
Það dimmir og hljóðnar í Davíðsborg,
í dvala sig strætin þagga.
Í bæn hlýtur svölun brotleg sál
frá brunni himneskra dagga.
Öll jörðin er sveipuð jólasnjó
og jatan er ungbarns vagga.

Og stjarnan skín gegnum skýjahjúp
með skærum, lýsandi bjarma,
og inn í fjárhúsið birtan berst,
og barnið réttir út arma,
en móðirin sælasti svanni heims,
hún sefur með bros um hvarma.

Og hjarðmaður birtist, um húsið allt
ber höfga reykelsis-angan,
í huga flytur hann himni þökk
og hjalar við reifarstrangann,
svo gerir hann krossmark, krýpur fram
og kyssir barnið á vangann.

Ljóð: Kristján frá  Djúpalæk

Heimildir

Íslenzkir tónar
Hljómplötur gefnar út árið 1954
Ketill Jensson og Guðrún Á. Símonar ásamt Þjóðleikhúskórnum

Ketill, Guðrún og Þjóðleikhúskórinn er 78-snúninga hljómplata gefin út af Íslenzkum tónum árið 1955. Á henni syngja Ketill Jensson og Guðrún Á. Símonar hvort sitt lagið úr óperunni Cavaleria Rusticana eftir Mascagni. Victor Urbancic stjórnar Þjóðleikhúskórnum og píanóleikari er Ragnar Björnsson. Ketill syngur Drykkjuvísu og Guðrún syngur Lofið Drottinn. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Drykkjuvísa - Lag - texti: Mascagni - NN - 
 Lofið Drottinn - Lag - texti: Mascagni - NN - 

Íslenzkir tónar
Hljómplötur gefnar út árið 1955
Rachel Miner

Rachel Miner (fædd 29. júlí 1980) er bandarísk leikkona, sem er þekktust fyrir hlutverk sín í The Guiding Light, Supernatural og Californication.

Einkalíf 
Miner er fædd í New York-borg, New York. 

Miner var gift leikaranum Macaulay Culkin frá 1998 – 2000.

Ferill

Leikhús 
Miner hefur komið fram í leikritum á borð við The Way at Naked Angels, The Diary of Anne Frank og Blue Surge.

Sjónvarp 
Fyrsta sjónvarpshlutverk Miner var árið 1990 í sjónvarpsmyndinni Shining Time Station. Miner lék á árunum 1990 – 1995 í sápuóperunni The Guiding Light þar sem hún lék persónuna Michelle Bert Bauer. Hefur hún síðan þá komið fram sem gestaleikari í þáttum á borð við Beðmál í borginni, Bones, Without a Trace, CSI: Miami, Army Wives og Criminal Minds.
Miner var með stór gestahlutverk í þáttunum Californication sem Dani og í Supernatural sem Meg.

Kvikmyndir 
Fyrsta kvikmyndahlutverk Miner var árið 1990 í Alice. Hefur hún síðan þá komið fram í kvikmyndum á borð við Joe the King, Man of God, The Black Dahlia, Cult, The Blue Hour, The Butterfly Effect 3: Revelations og Elwood.

Kvikmyndir og sjónvarp

Leikhús 

 The Way at Naked Angels (1994) – ónefnt hlutverk.
 The Diary of Anne Frank (4. desember 1997 – 14. júní 1998) – Margot Frank (Music Box Theatre). 
 God of Vengeance (2000) – Rivkele (ACT – A Contemporary Theatre).
 Blue Surge (2001) – Sandy (The Goodman Theatre).
 Blue Surge (21. apríl 2002 – 12. maí 2002) – Sandy (Joseph Papp Public Theater/Anspacher Theater).

Verðlaun og tilnefningar 
Daytime Emmy-verðlaunin
 1995: Tilnefnd fyrir sem besta unga leikkona í dramaseríu fyrir The Guiding Light.

Soap Opera Digest-verðlaunin
 1994: Tilnefnd sem besti barnaleikari fyrir The Guiding Light.
 1993: Tilnefnd sem besti barnaleikari fyrir The Guiding Light.

Stockholm Film Festival
 2001: Verðlaun sem besta leikkona fyrir Bully.

Young Artist-verðlaunin
 1996: Tilnefnd sem besta unga leikkona fyrir talsetningu fyrir The American Expericence.
 1995: Tilnefnd sem besta unga leikkona í dagseríu fyrir The Guiding Light.
 1994: Verðlaun sem besta unga leikkona í sápuóperu fyrir The Guiding Light.
 1993: Tilnefnd sem besta unga leikkona í dagseríu fyrir The Guiding Light.
 1992: Verðlaun sem besta unga leikkona í dagseríu fyrir The Guiding Light.

Tilvísanir

Heimildir 
 
 
 Leikhúsferill Rachel Miner á The Internet Off-Broadway Database síðunni 
 Leikhúsferill Rachel Miner á Internet Broadway Database síðunni

Tenglar 
 
 Leikhúsferill Rachel Miner á The Internet Off-Broadway Database síðunni 
 Leikhúsferill Rachel Miner á Internet Broadway Database síðunni

Miner, Rachel
Alfreð Clausen - Gling gló

Alfreð Clausen - Gling gló er 78-snúninga hljómplata gefin út af Íslenzkum tónum árið 1953. Á henni flytur Alfreð Clausen eigin lög við texta Kristínar Engilbertsdóttur. Hljómsveitina skipa stjórnandinn Carl Billich, Josef Felzmann, Bragi Hlíðberg, Ólafur Gaukur Þórhallsson og Einar B. Waage.  Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Gling gló - Lag - texti: Alfreð Clausen - Kristín Engilbertsdóttir - 
 Sesam, Sesam - Lag - texti: Alfreð Clausen - Kristín Engilbertsdóttir

Gling gló 
Lagið Gling gló eða Kling gló eins og það var kallað í auglýsingum 1953 og á plötumiða, gekk í endurnýjun lífdaga þegar Björk Guðmundsdóttir og Guðmundur Ingólfsson endurfluttu það á samnefndi plötu sem gefin var út af Smekkleysu árið 1990. Platan sem naut mikilla vinsælda inniheldur 11 lög sem gefin voru út af Íslenzkum tónum.

Forsíða nótnaheftis 

Íslenzkir tónar
Hljómplötur gefnar út árið 1953
Svavar Lárusson - Í Mílanó

Svavar Lárusson syngur er 78-snúninga hljómplata gefin út af Íslenzkum tónum árið 1952. Á henni syngur Svavar Lárusson tvö lög með kvartett Jan Morávek. Kvartettinn skipuðu auk Jan, þeir Bragi Hlíðberg, Eyþór Þorláksson og Jón Sigurðsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Í Mílanó - Lag - texti: Lang, Jón Sigurðsson - 
 Út við Hljómskála - Lag - texti: Grothe - Jón Sigurðsson

Um plötuna 
Þessi plata með Svavari Lárussyni og kvartett Jan Morávek er fjórða platan sem kom á markaðinn frá Íslenzkum tónum. Hún hefur þá sérstöðu að vera sú fyrsta sem gefin er út með íslenskri danshljómsveit og einnig fyrsta dansplatan sem tekin var upp á Íslandi. Kvartettinn skipuðu Jan Morávek sem lék á fiðlu og klarinett, Eyþór Þorláksson sem lék á gítar, Bragi Hlíðberg á harmoniku og Jón Sigurðsson á bassa.

Svavar Lárusson 

Íslenzkir tónar
Hljómplötur gefnar út árið 1952
Svavar Lárusson - Cara, Cara Bella

Svavar Lárusson syngur Cara Bella er 78-snúninga hljómplata gefin út af Íslenzkum tónum árið 1952. Á henni syngur Svavar Lárusson tvö lög með hinum norska SY-WE-LA jazzkvintett. Kvintettinn starfaði í Osló frá 1950-1953 og hann skipuðu meðal annarra Rolf Syversen, píanó, Finn Westbye gítar og Fred Lange-Nielsen, bassi. Platan er hljóðrituð í mono. Upptaka: Norska útvarpið. Pressun: AS Nera í Osló.

Lagalisti 
 On the morning side of the mountain - Lag - texti: Stock - Manning
 Cara, cara bella - Lag - texti: Alexander - Carter, Johnson -

Um plötuna 
Í lok október 1952 komu 3 plötur með Svavari Lárussyni og SY-WE-LA kvintettinum til landsins sem teknar voru upp hjá Norska útvarpinu IM 3, IM 4 og IM 5. Þessar plötur voru hinar fyrstu sem settar voru á markað frá Íslenzkum tónum.

Umfjöllun úr textahefti 

Íslenzkir tónar
Hljómplötur gefnar út árið 1952
Svavar Lárusson syngur Fiskimannaljóð frá Capri

Svavar Lárusson syngur Fiskimannaljóð frá Capri er 78-snúninga hljómplata gefin út af Íslenzkum tónum árið 1952. Á henni syngur Svavar Lárusson tvö lög með hinum norska SY-WE-LA jazzkvintett. Kvintettinn starfaði í Osló frá 1950-1953 og hann skipuðu meðal annarra Rolf Syversen, píanó, Finn Westbye gítar og Fred Lange-Nielsen, bassi. Platan er hljóðrituð í mono. Upptaka: Norska útvarpið. Pressun: AS Nera í Osló.

Lagalisti 
 Fiskimannaljóð frá Capri - Lag - texti: Winkler - Friðjón Þórðarson - 
 Sólskinið sindrar - Lag - texti: Drake, Shirl - Ágústsson -

Um plötuna 
Í lok október 1952 komu 3 plötur með Svavari Lárussyni og SY-WE-LA kvintettinum til landsins (IM 3, IM 4 og IM 5). Þær voru teknar voru upp hjá Norska útvarpinu. Þessar plötur voru hinar fyrstu sem settar voru á markað frá Íslenzkum tónum.

Fiskimannaljóð frá Capri 

 Er við Caprí að ægi sígur hin gullna sól  
 og hinn silfraði máni glottir við himins stól, 
 róa sjómenn til fiskjar fram á hið bláa haf 
 og þeir fella sín net við öldunnar ljósa traf. 
 
 Stjörnuskarinn á himni lýsir þeim leifturhreinn, 
 öll þau ljósmerki þekkir farmaður hver og einn 
 og frá einum bát til annars hljómar þá 
 vítt um haf söngur sá. 
 
 Unga, fagra ástkæra mey 
 ver mér trú, heim að morgni flýtur fley. 
 Unga, fagra ástkæra mey 
 Ó, gleym mér ei. 

 Sjáið báta blys blika vítt um sjá, 
 blakta undur smá, hvað er það þá 
 sem hvarfla lætur ljós á brá? 
 Veistu hvað fer þar yfir öldurnar? 
 Óteljandi fiskimenn, í fjarska ómar lag. 
Ljóð: Friðjón Þórðarson

Íslenzkir tónar
Hljómplötur gefnar út árið 1952
Svavar Lárusson - Ég vild' ég væri...

Svavar Lárusson syngur Hreðavatnsvalsinn er 78-snúninga hljómplata gefin út af Íslenzkum tónum árið 1952. Á henni syngur Svavar Lárusson tvö lög með hinum norska SY-WE-LA jazzkvintett. Kvintettinn starfaði í Osló frá 1950-1953 og hann skipuðu meðal annarra Rolf Syversen, píanó, Finn Westbye gítar og Fred Lange-Nielsen, bassi. Platan er hljóðrituð í mono. Upptaka: Norska útvarpið. Pressun: AS Nera í Osló.

Lagalisti 
 Hreðavatnsvalsinn - Lag - texti: Knútur R. Magnússon (Reynir Geirs) - Atli Þormar - 
 Ég vild' ég væri... - Lag - texti: Murray, Kuller - Benedikt Gröndal  -

Um plötuna 
Í lok október 1952 komu 3 plötur með Svavari Lárussyni og SY-WE-LA kvintettinum til landsins (IM 3, IM 4 og IM 5). Þær voru teknar upp hjá Norska útvarpinu. Þessar plötur voru hinar fyrstu sem settar voru á markað frá Íslenzkum tónum. Bæði lögin á þessari plötu eru vel þekkt.

Ég vildi ég væri... 
Í merkilegri ritgerð Ólafs Þorsteinssonar um sögu íslensku hljómplötunnar 1910-1958, er kafli um lagið Ég vild' ég væri... og örlög plötunnar í þætti í Ríkisútvarpinu.

Myndefni

Hreðavatnsvalsinn 
Hreðavatnsvalsinn var eitt af þekktustu íslensku dægurlögum síðasta áratugar. Knútur R. Magnússon samdi lagið undir dulnefninu Reynir Geirs. Áhugi var fyrir laginu á Norðurlöndunum og var valsinn gefinn út á plötu í Noregi. Norskan texta gerði Peter Coob en hann gerði einnig norska textann við Litlu fluguna hans Sigfúsar Halldórssonar. Oscar Scau í Osló gaf út nóturnar.

Heimildir 

Íslenzkir tónar
Hljómplötur gefnar út árið 1952
Sigfús Halldórsson - Játning

Sigfús Halldórsson syngur og leikur eigin lög er 78-snúninga hljómplata gefin út af Íslenzkum tónum árið 1953. Á henni syngur Sigfús Halldórsson tvö laga sinna Játning og Við tvö og blómið og leikur undir á píanó. Platan er hljóðrituð í mono. Upptaka: Norska útvarpið. Pressun: AS Nera í Osló.

Lagalisti 
 Játning - Lag - texti: Sigfús Halldórsson - Tómas Guðmundsson - 
 Við tvö og blómið - Lag - texti: Sigfús Halldórsson - Vilhjálmur frá Skáholti

Nótnaheftið Játning 

Íslenzkir tónar
Hljómplötur gefnar út árið 1953
Soffía Karlsdóttir - Bílavísur og Réttarsamba

Soffía Karlsdóttir - Bílavísur og Réttarsamba er 78-snúninga hljómplata gefin út af Íslenzkum tónum árið 1953. Á henni syngja Soffía Karlsdóttir og Tígulkvartettinn tvö vinsæl lög með kvintett Jan Morávek. Kvintettinn skipa auk Jan, þeir Árni Ísleifs, Eyþór Þorláksson, Pétur Urbancic og Þorsteinn Eiríksson. Tígulkvartettinn skipa þeir Guðmundur H. Jónsson, Hákon Oddgeirsson, Brynjólfur Ingólfsson og Gísli Símonarson. Útsetning: Jan Morávek. Pressun: AS Nera í Osló

Lagalisti 
 Bílavísur (Blacksmith blues) - Lag - texti: Holmes - Jón Sigurðsson - 
 Réttarsamba - Lag - texti: Gunnar Guðjónsson - Loftur Guðmundsson

Nóturnar 

Íslenzkir tónar
Hljómplötur gefnar út árið 1953
Sigurður Ólafsson - Litli vin

Sigurður Ólafsson syngur er 78-snúninga hljómplata gefin út af Íslenzkum tónum árið 1953. Á henni syngur Sigurður Ólafsson lögin Litli vin og Hvar varstu í nótt. Hljómsveitarstjóri er Bjarni Böðvarsson og aðrir í hljómsveit eru Sveinn Ólafsson, Jónas Dagbjartsson og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Litli vin - Lag - texti: Henderson, De Sylva, Brown - Freysteinn Gunnarsson 
 Hvar varstu í nótt - Lag - texti: Godfrey, Sheridan - Jón Sigurðsson

Sigurður Ólafsson 

Íslenzkir tónar
Hljómplötur gefnar út árið 1953
Sigurður Ólafsson - Meira fjör

Sigurður Ólafsson syngur Meira fjör er 78-snúninga hljómplata gefin út af Íslenzkum tónum árið 1953. Á henni syngur Sigurður Ólafsson lögin Meira fjör og Kom þú þjónn. Hljómsveitarstjóri er Bjarni Böðvarsson og aðrir í hljómsveit eru Sveinn Ólafsson, Þorvaldur Steingrímsson, Óskar Cortes, Jónas Dagbjartsson og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Meira fjör - Lag - texti: Bjarni Böðvarsson - Jón Sigurðsson - 
 Kom þú þjónn - Lag - texti: Weinberger - Lárus Jónsson

Íslenzkir tónar
Hljómplötur gefnar út árið 1953
Guðrún Á. Símonar - Svörtu augun

Guðrún Á. Símonar syngur Svörtu augun er 78-snúninga hljómplata gefin út af Íslenzkum tónum árið 1953. Á henni syngur Guðrún Á. Símonar Svörtu augun og Af rauðum vörum með hljómsveit Bjarna Böðvarssonar. Í hljómsveitinni voru auk Bjarna, þeir Sveinn Ólafsson, Josef Felzmann, Þorvaldur Steingrímsson, Óskar Cortes, Jónas Dagbjartsson og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Svörtu augun - Lag - texti: Rússneskt þjóðlag - Kolbeinn Högnason
 Af rauðum vörum - Lag - texti: Peter Kreuder – NN -

Guðrún Á. Símonar 

Íslenzkir tónar
Hljómplötur gefnar út árið 1953
Svavar Lárusson - Sólskinið sindrar

Svavar Lárusson syngur er 78-snúninga hljómplata gefin út af Íslenzkum tónum árið 1953. Á henni syngur Svavar Lárusson tvö lög með hinum norska SY-WE-LA jazzkvintett. Um er að ræða endurútgáfu af lögum sem komu út 1952 á IM 3 og IM 4. Platan er hljóðrituð í mono. Upptaka: Norska útvarpið. Pressun: AS Nera í Osló.

Lagalisti 
 Sólskinið sindrar - Lag - texti: Drake, Shirl - Ágústsson
 Ég vild' ég væri... - Lag - texti: Murray, Kuller - Benedikt Gröndal - 

Íslenzkir tónar
Hljómplötur gefnar út árið 1953
Sigurður Ólafsson - Sjómannavalsinn

Sigurður Ólafsson syngur Sjómannavalsinn er 78-snúninga hljómplata gefin út af Íslenzkum tónum árið 1953. Á henni syngur Sigurður Ólafsson lögin Sjómannavals og Stjörnunótt. Hljómsveitina skipa Bjarni Böðvarsson, Aage Lorange og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Sjómannavals - Lag - texti: Svavar Benediktsson - Kristján frá Djúpalæk - 
 Stjörnunótt - Lag - texti: Þórður G. Halldórsson - Loftur Guðmundsson -

Lögin 
Lögin Sjómannavals og Stjörnunótt voru send inn í danslagakeppni SKT árið 1953 og fengu bæði verðlaun í flokki gömlu dansanna. Stjörnunótt fékk 3. verðlaun en Sjómannavals vann keppnina og varð eitt vinsælasta íslenska lag síðustu aldar. Til marks um vinsældirnar hefur valsinn fengið ákveðinn greini í huga þjóðarinnar og heitir nú Sjómannavals-„inn” í stað hins hógværa heitis sem það bar upphaflega.

Sjómannavalsinn

Hið magnaða ljóð Kristjáns frá Djúpalæk við lag Svavars Benediktssonar:

Það gefur á bátinn við Grænland
og gustar um sigluna kalt,
en togarasjómanni tamast það er
að tala sem minnst um það allt.
En fugli, sem flýgur í austur,
er fylgt yfir hafið með þrá.
Og vestfirskur jökull, sem heilsar við Horn
í hylling með sólroðna brá,
segir velkominn heim, segir velkominn heim,
þau verma hin þögulu orð.
Sértu velkominn heim, yfir hafið og heim.
Þá er hlegið við störfin um borð.

En geigþungt er brimið við Grænland
og gista það kýs ekki neinn.
Hvern varðar um draum þess og vonir og þrár,
sem vakir þar hljóður og einn?
En handan við kólguna kalda
býr kona, sem fagnar í nótt
og raular við bláeygan, sofandi son,
og systur hans, þaggandi hljótt:
Sértu velkominn heim, sértu velkominn heim.
Að vestan er siglt gegnum ís.
Sértu velkominn heim, yfir hafið og heim.
Og Hornbjarg úr djúpinu rís.

Íslenzkir tónar
Hljómplötur gefnar út árið 1953
Tígulkvartettinn syngur lög eftir Ágúst Pétursson

Tígulkvartettinn syngur lög eftir Ágúst Pétursson er 78-snúninga hljómplata gefin út af Íslenzkum tónum árið 1953. Á henni flytur Tígulkvartettinn lögin Hittumst heil og Ég mætti þér við undirleik Jan Morávek, Eyþórs Þorlákssonar og Erwin Koeppen. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Ég mætti þér - Lag - texti: Ágúst Pétursson - Kristján frá Djúpalæk - 
 Hittumst heil - Lag - texti: Ágúst Pétursson - Kristján frá Djúpalæk  -

Tígulkvartettinn 

Íslenzkir tónar
Hljómplötur gefnar út árið 1953
Zazaska

Zazaska (Zazaki) er indóevrópskt tungumál. Zazaska er íranskt tungumál, sem þýðir að það er svipað persnesku, gileksku, mazerunsku og talyshsku.

Nokkrar setningar og orð 

  Ethnologue on Zazaki (language)
   (Weblinks of Zaza people)
   Academic Research Center of Zazaki
  Zazaki Wikipedia
   Only Zazaki news

Írönsk tungumál
Sigrún Jónsdóttir og K.K. sextettinn - Ástartöfrar

Sigrún Jónsdóttir og K.K. sextettinn er 78-snúninga hljómplata gefin út af Íslenzkum tónum árið 1953. Á henni syngur Sigrún Jónsdóttir tvö lög með K.K. sextett og syngur Alfreð Clausen með henni í Lukta-Gvendi. Sextettinn skipa Kristján Kristjánsson hljómsveitarstjóri, Ólafur Gaukur Þórhallsson, Gunnar Ormslev, Kristján Magnússon, Einar Jónsson, Pétur Urbancic og Björn Ingþórsson. Þeir tveir síðastnefndu spila í sínu laginu hvor. Ólafur Gaukur útsetti. Rangur plötumiði var á annarri hlið plötunnar (óvíst hvort svo var á öllu upplaginu) en hér er sýndur réttur miði. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Ástartöfrar - Lag - texti: Valdimar Auðunsson - Eiríkur Karl Eiríksson - 
 Lukta-Gvendur - Lag - texti: Nat Simon - Eiríkur Karl Eiríksson- 

Íslenzkir tónar
Hljómplötur gefnar út árið 1953
Sigrún Jónsdóttir og K.K. sextettinn - Hvert einasta lag

Sigrún Jónsdóttir og K.K.  sextettinn er 78-snúninga hljómplata gefin út af Íslenzkum tónum árið 1953. Á henni syngur Sigrún Jónsdóttir lagið Hvert einasta lag með K.K. sextett og sextettinn leikur I'll remember April. Sextettinn skipa Kristján Kristjánsson hljómsveitarstjóri, Ólafur Gaukur Þórhallsson, Gunnar Ormslev, Kristján Magnússon, Einar Jónsson, Pétur Urbancic og Björn Ingþórsson. Þeir tveir síðastnefndu spila í sínu laginu hvor. Ólafur Gaukur útsetti Hvert einasta lag og Kristján Kristjánsson útsetti I'll remember April. Rangur plötumiði var á annarri hlið plötunnar (óvíst hvort svo var á öllu upplaginu) en hér er sýndur réttur miði. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Hvert einasta lag - Lag - texti: Moose, Charlap - Eiríkur Karl Eiríksson - 
 I’ll remember April - Lag: De Paul

Íslenzkir tónar
Hljómplötur gefnar út árið 1953
Olga Guðrún Árnadóttir

Olga Guðrún Árnadóttir (fædd 31. ágúst 1953) er íslenskur rithöfundur. Hún fékk fyrstu verðlaun Samtaka móðurmálskennara 1984 fyrir smásöguna Vertu ekki með svona blá augu og verðlaun fræðsluráðs fyrir söguna Pétur. Þá hlaut hún viðurkenningu Íslandsdeildar IBBY fyrir ritstörf árið 1996. Fyrsta barnabók Olgu Guðrúnar, Trilla, álfarnir og dvergurinn Túllli, kom út árið 1972 en sú næsta, Búrið, kom út 1977 og hefur verið kölluð fyrsta íslenska unglingabókin. Aðrar bækur hennar eru Vegurinn heim (1982), Ævintýri á jólanótt (1992) og Peð á plánetunni Jörð (1995). Auk þess hefur Olga þýtt fjölda bóka, samið tónlist og sungið lög annarra. Plata hennar Babbiddíbú kom út árið 1994.

Tilvísanir 
 Tenglar 

 Glatkistan

Íslenskir rithöfundar

Íslenskar konur
Djúpið (kvikmynd)

Djúpið er íslensk kvikmynd frá árinu 2012 í leikstjórn Baltasars Kormáks. Handrit myndarinnar er lauslega byggt á samnefndu leikriti Jóns Atla Jónassonar sem innblásið var af þeim einstaka atburði þegar Guðlaugur Friðþórsson náði einn áhafnarmeðlima að bjarga lífi sínu eftir að Hellisey VE503 hvolfdi og sökk seint í mars 1984. 
Djúpið var forsýnd á kvikmyndahátíðinni í Torontó í september 2012 þar sem hún hlaut lofsamlega dóma gagnrýnenda. 

Íslenskar kvikmyndir
Kvikmyndir frumsýndar 2012